Scott Pilgrim vs. the World

Scott Pilgrim vs. the World () 2010eko akzioko eta komediazko pelikula bat da. Edgar Wrightek pelikula ko-idatzi, ekoiztu eta zuzendu zuen, Bryan Lee O'Malleyren Scott Pilgrim komiki serietan oinarrituta. Pelikulan, Scott Pilgrim (Michael Cera), musiko kanadar bat, bere ametsetako neska ezagutzen du, Ramona Flowers (Mary Elizabeth Winstead). Ramonaren maitasuna lortzeko, Scottek Ramonaren mutil-lagun ohi maltzurren aurka borrokatu behar du.

Lehengo komiki alea argitaratu ostean, pelikula egitea planteatu zen. Wright proiektuan interesatu zen eta filmaketa 2009ko martxoan hasi zen Toronton. Scott Pilgrim vs. the World San Diegoko Komiki konbentzio internazionalean egindako konferentzia baten ostean proiektatu zuten lehengo aldiz . 2010eko abuztuaren 13an estreinatu zen Amerikako Estatu Batuetan eta 2010eko azaroaren 12an Espainian. 

Pelikula Amerikako Estatu Batuko txartel-leihatiletan bosgarren postuan geratu zen bere lehengo asteburuan, 10,5 milioi dolarrekin. Oso kritika positiboak lortu zituen zinema kritikoen eta komikiaren zaleen partetik,  baina hori ez zen izan nahikoa arrakastatsua izateko. Amerikako Estatu Batuetan, guztira, 31.5 milioi dolar lortu zituen, eta kanpoko merkatuan 16 miloi dolar.  

Dena den, pelikulak zabalpen handiagoa izan zuen etxeko salmentetan eta gaur egun kultuzko pelikula bat bilakatu da.

Argumentua 
Oharra: Atal honek istorio osoa edo amaiera argitzen du. <noinclude>
Toronton, Scott Pilgrimek (Michael Cera), Sex Bob-omb bandaren baxu-jotzaileak, Knives Chau (Ellen Wong) ikaslearekin erlazio sentimental bat hasten du eta horregatik bere lagun gehienen barreak jasotzen ditu. Egun batean Scottek neska berri bat ezagutzen du, Ramona Flowers (Mary Elizabeth Winstead), eta berarekin obsesionatzen da. Horrek Knivesen interesa galtzea eragiten du.

Scottek eta bere bandak G-Maneko diskografikarekin kontratu diskografiko bat lortzeko lehiaketa batean parte hartzen dute eta han jotzen ari diren bitartean, Matthew Patelek (Satya Bhabha) Scott erasotzen du. Matthewk bere burua aurkezten du Ramonaren lehengo mutil-lagun ohia dela esanez. Scott irabazle ateratzen da eta ikasten du Ramonaren bikote ohiei irabazten badie Ramonarekin egonkortasuna lortuko duela, beraz neskaren zazpi bikote ohien aurka borrokatzea erabakitzen du.

Scottek Knivesekin zuen erlazioa apurtzen du. Orduan Knives horren errua Ramonari botatzen dio eta Scott berreskuratzen saiatzen da. Bitartean, Scottek bigarren bikote ohiaren aurka borrokatzen du, Lucas Lee (Chris Evans), aktore eta irristalari famatu bat. Scott garaile ateratzen da grid bat egiteko engainatzen duelako eta Lucas lehertzen da. Geroago, Scottek hirugarren bikote ohia topatzen du, Todd Ingram (Brandon Routh). Orain Todd Scotten neska-lagun ohiarekin ateratzen ari da, Natalie «Envy» Adams (Brie Larson). Hasieran, Toddek borroka menderatzen du, bere gaitasun psikikoak beganoak, baina Scottek krema kortadun kafe bat edateko engainatu ostean Polizia Beganoak Toddi bere botereak kentzen dizkio eta horrela Scottek irabazten dio.

Scott Ramonarekin haserretzen da, bere laugarren bikote ohiari irabazi ostean, Roxy Richter (Mae Whitman). Banda lehiaketaren bigarren fasean, Sex Bob-omb bostgarren eta seigarren bikote ohien aurka jotzen dute, Kyle Katayanagi (Keita Saito) eta Ken Katayanagi (Shota Saito) bikiak. Garaile atera ostean, Scottek bizitza estra bat lortzen du. Borrokan zehar Scottek Ramona bere zazpigarren eta azken bikote ohiarekin ikusten du, musika ekoizlea den Gideon Graves (Jason Schwartzman). Musika txapelketa irabazi ostean, Gideon Graves Sex Bob-omben babeslea bilakatzen da. Sex Bob-omben kide guztiak kontratua onartzen dute Scott izan ezik. Horren ostean, Scottek banda uzten du eta geroago Ramonak Scottekin apurtuko du Gideonekin zuen erlazioa berreskuratzeko.

Etxeko bidean, Scottek Gideonen dei bat jasotzen du, bere Kaosaren Antzokira gonbidatzen du, bertan Sex Bob-omb jotzen ari da, haien artean gorrotoa ez dagoela esanez. Scott heltzen da eta Gideonen aurka borrokatzen du, Ramonarengan duen maitasuna aitortzen. Horrela Scottek ezpata bat lortzen du, “Maitasunaren Ezpata” eta Gideonen aurka erabiltzen du. Knives antzokian agertzen da eta Ramonaren aurka borrokatzen du, baina Scottek geldiarazten ditu esanez guztia bere errua dela eta berak engainatu dituela. Ikusi gabe Gideonek Scott hiltzen du makilakada batekin.

Scott linbora joaten da eta han Ramonaren bizitza jasotzen du. Ramonak Gideonek sortutako arazoengatik barkamena eskatzen dio eta Gideonek adimena kontrolatzeko gailu bat jarri ziola bere buruan aitortzen. Scott beste bizitza bat duela konturatzen da eta erabiltzea erabakitzen du. Bizitza berriarekin Scott antzokira bueltatzen da bere lagunekin zituen arazoak konpontzeko eta Gideonen aurka borrokatzeko. Orain Scott ez dago Ramonagatik borrokatzen, bere buruagatik baizik, ezpata indartsuago bat lortzen, “Maitasun propioaren ezpata”. Ezpata horrekin Gideon ahultzea lortzen du. Scottek Ramona eta Knivesi barkamena eskatzen die gezurra esateagatik. Gideon berriro Scottekin borrokatzen da eta Ramona mintzen du. Orduan Scott eta Knives elkartzen dira Gideonen aurka borrokatzeko. Horrela Gideon suntsitzen dute eta Ramona adimen kontroletik askatzen dute. Ramona Scottekin apurtzeko prest dago, baina Knives Scottekin zuen erlazioa bukatuta dagoela onartzen du eta Scotti Ramonarekin duen erlazioarekin jarraitzeko bultzatzen du. Mutilak onartzen du eta bere erlazioa jarraitzen dute.

Amaiera alternatiboa 
Hasieran beste bukaera bat zeukan pelikulak, non Scott eta Knives elkarrekin bukatzen zuten, baina, ekoizleek uste zuten bukaera hori ez zela egokia pelikularentzat. Ez zioten zentzua ikusten Scottek Ramonaren bikote ohiekin borrokatzea bukaeran Knivesekin geratzeko. Beraz, bukaera berridatzi zen Scott eta Ramona elkarrekin bukatzeko.

Aktoreak 

 Michael Cera: Scott Pilgrim
 Mary Elizabeth Winstead: Ramona Flowers
 Kieran Culkin: Wallace Wells
 Ellen Wong: Knives Chau
 Alison Pill: Kim Pine
 Mark Webber: Stephen Stills
 Johnny Simmons: "Young" Neil Nordegraf
 Anna Kendrick: Stacey Pilgrim
 Brie Larson: Natalie "Envy" Adams
 Aubrey Plaza: Julie Powers
 Nelson Franklin: Comeau
 Satya Bhabha: Matthew Patel
 Chris Evans: Lucas Lee
 Brandon Routh: Todd Ingram
 Mae Whitman: Roxy Richter
 Shota Saito: Kyle Katayanagi
 Keita Saito: Ken Katayanagi
 Jason Schwartzman: Gideon Graves

Ekoizpena

Garapena 
Bryan Lee O’Malley bere Scott Pilgrim komikiaren lehengo alea idatzi ostean, bere editoreak Oni Pressek Marc Platt ekoizlearekin kontaktuan jarri zen pelikula bat egiteko asmoarekin. Universal Studios Edgar Wrightekin hitz egin zuen. Garai artan Wrightek Shaun of the Dead pelikula bukatu berri zuen. Hasieran O’Malley ez zuen bere komikietan egindako pelikula bat egin nahi, baina azkenean filma egitea onartu zuen dirua behar zuelako.

2005eko maiatzean, estudioak Michael Bacall kontratatzen du filmaren gidoia idazteko. Bacallek gidoia egitea onartu zuen indarra sentitzen zuelako eta pertsonaiekin identifikatua sentitzen zelako. 2009ko urtarrilaren inguruan, zinegileak pelikularen audizio bat egiten dute. Edgar Wrightek O’Mailleyk hasieratik pelikularen gidoiarekin asko lagundu zuela aurkitzen du, esaldi batzuekin lagundu zuen eta eszena batzuk findu zituen. Aldi berean, filmaren garatze prozesuan Wrightek eta Bacallek idatzitako zenbait trama komikietara pasatu ziren, zehazki laugarren eta bostgarren aleetan. 

O’Malley pelikulan Scott Pilgrim’s Finest Hourren, seigarren alearen, materialik ez zela agertuko baieztatu zuen filmaren ekoizpena hasita zegoenean. Bitartean, azkenengo aktuarentzako ideiak eta iradokizunak partekatzen zituen, agian gidoiaren prozesuan zehar trama batzuk aldaketak izango zituztela onartu zuen eta «bere bukaera bere bukaera dela» aitortu zuen.  Pelikula egiten zen bitartean, O’Malleyk bere notak Wrighti eta Bacalli eman zizkien.

Pertsonai nagusientzako frogak 2008ko ekainean hasi ziren. Argazkigintza nagusia 2009ko martxoan hasi zen Toronton, eta abuztuan bukatu zen. Pelikularen jatorrizko amaieran, Scott Pilgrim komiki seiararen azkenengo komikia idatzi baino lehen, Scottek Knivesekin bueltatzen zen. Komikia argitaratu ostean, non Scott eta Ramonak elkarrekin bukatzen duten, eta frogen bitartean audientziak erreakzio ezkorra izan ostean, bukaera berri bat filmatu zen, non Scott eta Ramonak elkarrekin bukatzen zuten komikietan bezala.

Pelikularen aurrekontua 85 eta 90 milioi dolar bitartekoa izan zen, baina, zergen beherapenen ostea, aurrekontua 60 milioi dolarekoa izan zen.

Casting 
Zuzendariak bere aktore-multzoan konfiantza zeukan. Wrightek aitortu zuen «Hot Fuzzen bezala jente ona daukagu parte txiki guztietan, hemen gauza berbera gertatzen da. Honen alde positiboa ezagutzen duzun jendea dagoela da, Michael [Cera] eta Jason [Schwartzman], eta gero goraka doan jendea daukagu, Anna Kendrick, Aubrey Plaza eta Brie Larson bezala, eta ondoren guztiz ezezagunak direnak». Ez zen estudioaren interferentziarik egon, «Universal ez zidan inoiz inolako arazorik jarri aktore handienekin, Michaelek [Cera] 100 milioi dolarreko bi pelikuletan parte hartu zuelako, eta beste pertsona asko, naiz eta ez izan izen oso handiak, jendeak badaki nortzuk diren».

Wrightek Arrested Development ikusi ostean Cera frogatzea planeatu zuen. Wrightek behar zuen aktore bat zein«Audientziak bere interpretazioaren adi mantentzeko gai dena, baita pertsonaiak pixka bat koldar izaten ari zenean ere» esan zuen. Zuzendariak O’Malleyrekin kontsultatu zituen aktoreen aukeraketa guztiak casting prozesuan. Wrightek Mary Elizabeth Winstead aukertu zuenRamonaren paperentzat grabaketa hasi baino bi urte lehenago, bera «pertsona bezala disposizio oso disdiratsua duelako, beraz oso interesgarria izan zen bere buruaren bertsio bat nola haragitzen zuen ikustea». Ellen Wong, Torontoko aktore bat This is Wonderlanden duen paperarengatik ezaguna, hiru aldiz audizionatu zuen Knives Chauren paperarentzat. Bere bigarren frogan, Wrightek Wong tae kwon don gerriko berdea zela aurkitu zuen eta berari buruz gehiago jakiteko jakin mina sortu zitzaion.

Musika 
Radiohead taldearen ekoizlea Nigel Godrich, Beck, Metric, Broken Social Scene, Cornelius, Dan the Automator, Kid Koala, eta David Campbell musikariak film honen soinu bandan parte hartu zuten. Beckek pelikulan Sex Bob-omb taldeak jotzen zuien musika idatzi eta konposatu zuen eta Brian LeBartonek bandarantzat bateria eta baxua jotzen zuen soinu bandan. Argitaratu gabeko beste bi kanta entzun daitezke teaser trailerrean.

Filmaketa hasi aurretik, Mark Webber, Alison Pilleta Johnny Simmonsbere pertsonaiak jotzen zuten musika-tresnak jotzen ikasi behar izan zuten eta Michael Cerareki, dagoeneko baxu-jotsailea zena, benetako banda bat balira bezala entseiatu. Gainera, aktoreak pelikularen musika bandan abesten dute. Chris Murphyk, Sloan taldekoak, aktorentzako gitarra irakaslea izan zen pelikulan.

Erantzuna

Diru-bilketa 
Erresuma Batuan, pelikula 408 zinema aretoetan estreinatu zen. Lehengo asteburuan bigarren postuan bukatu zuen, 1.6 milioi dolarrekin eta bigarren asteburuan bostgarren postura arte jaitsi zen. Guztira Amerikako Estatu Batuetan 31.5 milioi dolar lortu zituen eta beste merkatu guztien artean 16.1 milioi dolar, horietako 218,6 mila dolar Espainian lortu zituen. Univertsalek pelikularekin dezepzionatuta zeudela aitortu zuten, baina dena den, pelikulaz harro daudela esan zuten.

Etxeko salmentak 
Scott Pilgrim vs. the Worlden DVDak eta Blu-ray Discoak 2010eko azaroaren 9an atera ziren merkatura eta Erresuma Batuan urte horretako abenduaren 27an.

Lehengo astean, Amerikako Estatu Batuetan, DVDak 190.217 kopia saldu ziren, $3.422.004 irabazten eta 2018an 29 milioi dolar irabazi ditu DVDko salmentetan. Erresuma Batuan, Blu-ray Disc erosiena izan zen bere lehengo astean.

Kritikak 
Rotten Tomatoesen, kritikak biltzen dituen web orrialde batean, 263 kritika agertzen dira eta horien %81 positiboak dira. Pelikularen batez besteko nota 7.5/10tatik da. Lekuaren adostasunak «bere gidoia agian ez da bere itxura bezain liluragarria, baina Scott Pilgrim vs. the World arina da, dibertigarria eta asmentsua da». Orrialde horretan, publikoaren %83ari gustatu zaio eta 4/5ko nota jarri diote 140,941 erabiltzaileen datuen arabera. Metaciticen batez besteko nota 69/100nekoa da, 38 kritiketan oinarrituta.

Sariak

Komikiaren eta pelikularen arteko desberdintasunak 
Komikien istorioa ez zegoen bukatuta pelikula estreinatu zenean, gainera, pelikulak istorioa laburtu behar zuen gutxi gorabehera bi orduko film batean kontatzeko. Hori guztia komikien eta pelikularen arteko desberdintasunak sortu zituen, adibideez zenbait azpitrama ezabatu ziren, Stephen Stillen erlazioena edo Knives eta bere aitarena esaterako. Hauek dira desberdintasun garrantzitsuenak:

 Matthew Patel, Lucas Lee eta Gideonen aurkako borroka izan ezik, beste enfrentamendu guztiak egun desberdinetan gertatutako topaketetan gertatu ziren komikietan.
 Pelikulan Gideon Gravesek bere bikote ohi guztiak kriogenikoki izozten zituela eta Ramona berarekin bueltatzen ez bazen berdina egingo zuela berarekin ez da aipatzen. Katayanagi bikiak komikian robotikan adituak dira, pelikulan, berriz, disc-jockeyak dira.
 Komikietan Scottek “Maitasunaren Boterearen” ezpata lortzen du Roxiren aurka duen borrokan.
 Lynette Guycott komikian protagonismo handiagoa dauka. Hasteko berak kentzen dio Knivesi ileko tintea eta ez Toddek pelikulan bezala. Gainera, Toddek Lynetterekin engainatzen du Envy, eta horrek Toddek Envy jotzen duenean, Toddi «neska bati jotzeko beldurra ez daukat» esatera eramaten du.
 Pelikulan Matthew Patelen lagun diabolikoak Crash and the Boys bandako kideak suntsitu ordez, komikian bizirauten dute eta geroago Scott eta Todd en baxu txapelketan Scott laguntzen dute.
 Komikian, belaunaren atzeko erpina Envyren puntu ahula da, ez Roxierena.
 Komikian Knives eta Ramonaren borroka, Gideonen aurkako borroka baino azkoz lehenago gertatzen da.
 Komikian, Ramona Scottetik hies egiten duenean ez da Gideonekin itzultzen. Pelikulan, horren ordez, bere gurasoen etxera doa.
 Pelikulan Sex Bob-omb jotzen dute Kaos Antzokiaren inaugurazio ekitaldian. Komikian, Envy Adams jotzen du, bere solistako karrera hasten.
 Pelikulan Scottek Neili bere ezizena modu solemneago batekin kentzen dio.
 Komikietan, azkenengo borroka desberdina da: Ramona Gideoren kontroletik askatu ostean, Scottekin elkartzen da Gideonen aurka borrokatzeko. Han bakoitzak espata bat dauka, Ramonak “Maitasunaren Botearen” ezpata lortzen du, eta biak elkarrekin enfrentamendua irabaztea lortzen dute, Gideon lau zatitan banatzen. Ondoren, lau zati horiek txanponen pila batean bilakatzen diran.
 Pelikularen bukaeran, Sex Bob-omben existitzan jarraitzen du eta bere baxu-jotzailea Neil da. Komikian, Stephen Stillls banda propio bat sortzen du eta Scottek eta Kimek beste banda bat sortzen saiatzen dira.
 Komikian Joseph aipatzen da, Sex Bob-ombi laguntzen dien mutil gay bat, eta akengo alearen bukaeran, Stephenekin maitasun erlazio batean bukatzen du. Horren ondorioz, Stephen gay dela aitortzen du. Pelikulan ez da hori guztia aipatzen.
 Pelikulan Subespazioaren agerpena askoz txikiagoa da.
 Komikietan, Polizia beganoa zorrotzagoa da, falta bakarra eta bere botereak kentzen die beganoei. Pelikulan, Scottek Todd engainatzen du produktu ez begano bat jateko, komikian berriz Polizia Beganoa agertzen da eta Scotten hitzetan, deus ex machina bat da.
 Pelikulan, aste batzuk pasatzen dira Scott Ramona ezagutzen duenetik Gideon garaitzen duen arte, komikian, berriz, urte bat baino gehiago pasatzen da.
 Komikian, Lisa Miller deitutako neska bat existitzen da, Scott eta Kimekin institutuan ikasi zuena. Komikiaren parte batean protagonismo handia hartzen du Scotten beste erlazio bat izan zelako, pelikulan, berriz, bakarrik Juliek aipatzen du.

Erreferentziak

Ikus, gainera 

 Shaun of the Dead
 The World's End

Kanpo estekak 

 Webgune ofiziala.
 Filmaren trailerra Youtuben; gaztelaniaz edo ingelesez.
 IMDb
 FilmAffinity
 Rotten Tomatoes
 Metacritic

Ameriketako Estatu Batuetako filmak
Kanadako filmak
Erresuma Batuko filmak
Japoniako filmak
Umorezko filmak